text: Væbnet røveri mod Aldi i Tinglev er nu opklaret
  14 april 2016 kl. 10.25
  Syd- og Sønderjyllands Politi har sigtet to mænd på henholdsvis 23 og 36 år for et væbnet røveri mod Aldi i Tinglev.
  Den 19. februar i år kom en maskeret mand ind i Aldi i Tinglev lige efter klokken 19. Ved at true med en kniv fik han udleveret et mindre pengebeløb. Han kørte fra stedet i en bil sammen med en anden mand.
  De to mænd blev anholdt af Sydøstjyllands Politi efter endnu et røveri denne gang mod en Aldi i Fredericia. De har tilstået begge røverier og sidder allerede varetægtsfængslede. De er begge bosat i Tønder kommune.
  Væbnet røveri mod Aldi i Tinglev opklaret. To mænd varetægtsfængslet #politidk https://t.co/AaDvQE3BYy
  
  